Книга Естир
„Естир“ е историческа книга в Стария завет на Библията

Съдържание 
Красивата еврейска девойка на име Адаса (или Естир, звезда), отгледана в двореца на персийския цар Асуир (Ксеркс I) от роднината ѝ Мардохей, е избрана да бъде новата царица. Когато царският придворен Аман убеждава царя еврейското население да бъде унищожено, Естир рискувайки живота си разкрива пред царя користния план и така спасява сънародниците си – изгнаници. Мардохей установява „Празника на Пурим“, свързан с жребия („пур“, мн.ч. „пурим“), което Аман хвърля, за да установи деня на избиването на юдеите.

Значение на книгата „Естир“ в юдейската традиция и култура 
В юдейската традиция книгата има голямо разпространение и е важна част от еврейската празнична система във връзка с установяването на празника Пурим. „Естир“ е книгата, чрез която се дава логично обяснение за възникването на Пурим и основанието той да продължава да се празнува и до днес.

Дата на написване 
Според еврейската традиция книгата е написана около 400 г. пр. Хр., а в християнските среди се датира преди падането на персийската империя от Александър Македонски (около 300 г. пр. Хр.).

Външни препратки 
 Въведение
 Библейският текст

Естир, Книга